કવિતા એ ચમત્કૃતિનો પ્રદેશ છે, રંતિદેવ ત્રિવેદી પ્રખ્યાત એમિલી ડિકન્સનની પંચાવન કવિતાઓનું ભાષાંતર કરીને એક રસપ્રદ વિશ્વ, અંગ્રેજી કવિતાનું વિશ્વ રજૂ કરે છે. એમિલીના આ શબ્દો સાંભળો, આપણે કૂપમંડૂક્ની કથા સાંભળી છે, અહીં કવિ કૂવાને એક બરણી સાથે સરખાવે છે, અને એક અનોખું કૂપદર્શન કરાવે છે. કવિ એક તાજપભરી આવી પંક્તિઓ ઉચ્ચારે છે, વ્યાપી રહી છે ગોપનીયતા કૂપમાં! / વસે છે વારિ સુદૂર એટલું, / પડોશી સમાન, અન્ય કોઈ જગતના. / વસી રહેલી એક બરણીમાં … કવિતાસંગ્રહનો ઉઘાડ કૂવાથી થાય છે એટલે મને મજા આવે છે. જે લોકો એક જ પ્રકારનાં વર્તુળોમાં ફર્યા કરે છે એમનું દેડકાદર્શન કરતાં આ કવિ અલગ રસ્તો ચાતરે છે. અને એની પ્રતીતિ આગળની કવિતાઓમાં પાને પાને ચમકે છે.